Geraldo de Souza Rodrigues

Geraldo de Souza Rodrigues (Porto Firme, 1963ko urriaren 24a – Belo Horizonte, 2025eko apirilaren 13a) brasildar elizgizon katolikoa izan zen, 2023tik 2025era Januáriako apezpikua izan zena.

 Bizitza 


1978an hasi zuen apaiz izateko prestaketa eta Marianako apaizgaitegi txikian sartu zen. 1983 eta 1984an filosofia ikasi zuen eta 1985etik 1988ra teologia, Marianako San Jose apaizgaitegi nagusian.

1987ko azaroaren 28an diakono ordenatu zuten Marianako Jasokundeko Andre Mariaren katedralean. 1988ko maiatzaren 20an apaiztu zen jaioterrian, Marianako artxidiozesian inkardinatuta geratuz.

Ondoko elizetako parrokoa izan zen:

 Diogo de Vasconcelosko San Domingo eliza (1988-1989);
 Mercêsko Errukiaren Andre Mariaren eliza (1989-1998);
 Itabiritoko San Sebastian eliza (1999-2005);
 Conselheiro Lafaieteko Jesusen Bihotz Guztiz Santuaren eliza (2005-2011);
 Entre Rios de Minasko Brotasko Andre Mariaren eliza (2011-2019);
 Paula Cândidoko San Jose eliza (2019-2022);
 Viçosako Fatimako Arrosarioko Andre Mariaren eliza (2022-2023).

Gainera, Marianako artxidiozesiako katekesi-koordinatzailea, apaizen ordezkaria, Aholkularien Elkargoko eta Pastoral Kontseiluko kidea izan zen.

2023ko urriaren 25ean, Frantzisko aita santuak Januáriako apezpiku izendatu zuen. 2024ko urtarrilaren 27an Airton José dos Santos Marianako artzapezpikuak ordenatu zuten Porto Firmeko Sortzez Garbiaren elizan. Beste kontsakratzaileak José Carlos de Souza Campos Montes Clarosko artzapezpikua eta Lauro Sérgio Versiani Barbosa Colatinako apezpikua izan ziren.

Giltzurruneko minbizia diagnostikatu ziotenean, tratamendua hasi zuen, baina 2025eko apirilaren 13an hil zen Belo Horizonten.
 Ondorengotza apostolikoa 

 Erreferentziak 

 Kanpo estekak 

Kategoria:Minas Gerais estatuko jendea
Kategoria:Brasilgo apezpikuak
Kategoria:Brasilgo katolikoak
Kategoria:Frantzisko aita santuak izendatutako apezpikuak
Kategoria:Belo Horizonten hildakoak
Kategoria:Minbiziak hildakoak